Preşedintele UDMR, Kelemen Hunor, a afirmat, în ediţia de marţi a emisiunii "Sinteza zilei", că partidul pe care îl conduce va decide după primul tur al alegerilor prezidenţiale pe cine va susţine în turul doi, în eventualitatea în care nu va obţine voturile necesare pentru a rămâne în cursa pentru Cotroceni.



"

Vom lua o decizie după 3 noiembrie. Noi mergem până în primul tur cu acest proiect de ţară. (...) Însă suntem într-o coaliţie şi acest lucru contează", a declarat Kelemen Hunor, la Antena 3.



Întrebat ce crede despre principalii să contracandidaţi la alegerile prezidenţiale, Kelemen Hunor a răspuns:



- despre Victor Ponta: Este un om curajos, care a evoluat foarte mult de când e premier- despre Klaus Iohannis: Nu îl cunosc îndeajuns- despre Călin Popescu Tăriceanu: Este un om care şi-a respectat cuvântul de fiecare dată când a avut posibilitatea de a decide. Este un om de cuvânt.- despre Monica Macovei: Nu o cunosc. Mi-e frică de oameni care au viziune foarte îngustă despre viaţă- despre Elena Udrea: Este o doamnă foarte ambiţioasă- despre Gheorghe Funar: Mi-e greu să discut despre cazurile clinice- despre Vadim Tudor: Este colegul domnului Funar- despre William Brinză: Nu îl cunosc foarte bine- despre Dan Diaconescu: Un om interesant, dar nu pentru această funcţie.